Сябры Арт.С Вольга Абразцова, Зміцер Арцюх, Мікола Кандратаў і Тацяна Пратасевіч наведалі вёску Ліпавая Калода, што пад Мінскам (за Калодзішчамі). Там па ініцыятыве мясцовага святара – айца Аляксандра – ствараецца праваслаўны летнік. Усталяваны крыж, Святы камень з адбіткам следу Божай Маці, даводзіцца да ладу каплічка ў яе гонар, плануецца зрабіць купель. Праваслаўнаму падворку патрэбна дапамога як грашовая так і фізічная. Сёння туды прыязджаюць на некалькі дзён і працуюць прыхаджане сталічных храмаў, але рук не хапае, а людзям хацелася б, каб праваслаўны летнік хутчэй пачаў працаваць. Дапамагчы ў адкрыцці месца духоўнага адпачынку дзяцей можа кожны. Аўтобусы ў Ліпавую Калоду ходзяць штодзень з аўтавакзала Маскоўскі.